open-index/open-wikipedia-markdown huggingface dataset:
దృశ్యం 2 (2022 సినిమా)

**దృశ్యం 2** 2022లో విడుదలైన హిందీ సినిమా. పనోరమా స్టూడియోస్, వయాకామ్ 18 స్టూడియోస్, టీ-సిరీస్ ఫిలింస్ బ్యానర్‌లపై భూషణ్‌ కుమార్‌, క్రిషన్ కుమార్, కుమార్ మంగత్ పాఠక్, అభిషేక్ పాఠక్ నిర్మించిన ఈ సినిమాకు అభిషేక్ పాఠ‌క్ దర్శకత్వం వహించాడు. అజయ్ దేవ్‌గణ్, అక్షయ్ ఖన్నా, శ్రియా, ట‌బు, రజత్ కపూర్, ఇషితా ద‌త్తా ప్రధాన పాత్రల్లో నటించిన ఈ సినిమా ట్రైలర్‌ను అక్టోబరు 17న విడుదల చేసి, నవంబరు 18న విడుదలైంది.
## నటీనటులు

* అజయ్ దేవ్‌గణ్
* అక్షయ్ ఖన్నా
* శ్రియా
* ట‌బు
* రజ‌త్ క‌పూర్‌
* ఇషితా ద‌త్తా
* మృణాల్ జాదవ్ 
*రజత్ కపూర్ 
*సౌరభ్ శుక్లా 
*నేహా జోషి 
*కమలేష్ సావంత్ 
*యోగేష్ సోమన్
*సంవేద సువాల్కా 
*ప్రథమేష్ పరబ్ 
*సిద్ధార్థ్ బోడ్కే 
*నిశాంత్ సింగ్ 
*అష్మితా జగ్గీ 
*సమీర్ దేశ్‌పాండే
*శరద్ బుటాడియా 
*రిషబ్ చద్దా

## సాంకేతిక నిపుణులు
*బ్యానర్: పనోరమా స్టూడియోస్, వయాకామ్ 18 స్టూడియోస్, టీ-సిరీస్ ఫిలింస్ 
*నిర్మాత: భూషణ్‌ కుమార్‌, క్రిషన్ కుమార్, కుమార్ మంగత్ పాఠక్, అభిషేక్ పాఠక్ 
*కథ, స్క్రీన్‌ప్లే, దర్శకత్వం: అభిషేక్ పాఠ‌క్
*సంగీతం: దేవీ శ్రీ ప్రసాద్‌
*సినిమాటోగ్రఫీ: సుధీర్ కే. చౌదరి 
*ఎడిటర్: సందీప్ ఫ్రాన్సిస్

## మూలాలు

వర్గం:హిందీ సినిమాలు
వర్గం:శ్రియా సరన్ నటించిన సినిమాలు
కార్తీక్ సుబ్బరాజ్

**కార్తీక్ సుబ్బరాజ్** భారతదేశానికి చెందిన దర్శకుడు, రచయిత, నిర్మాత. ఆయన 2012లో పిజ్జా సినిమా ద్వారా దర్శకుడిగా సినీరంగంలోకి అడుగుపెట్టాడు.
## పని చేసిన సినిమాలు

## మూలాలు

## బయటి లింకులు
* 

వర్గం:తమిళ సినిమా దర్శకులు
2.0

**2.0** 2018లో విడుదలైన తెలుగు సినిమా. లైకా ప్రొడక్షన్స్ బ్యానర్‌పై అల్లిరాజా సుభాస్కరన్‌ నిర్మించిన ఈ సినిమాకు ఎస్. శంకర్ దర్శకత్వం వహించాడు. రజనీకాంత్, అక్షయ్ కుమార్, ఎమీ జాక్సన్ ప్రధాన పాత్రల్లో నటించిన ఈ సినిమా నవంబరు 29న విడుదలైంది.
## నటీనటులు

* రజనీకాంత్
* అక్షయ్ కుమార్
* ఎమీ జాక్సన్
* సుదంశు పాండే
* ఆదిల్ హుస్సేన్
* ఈశారి కె. గణేష్
* కళాభవన్ షాజోన్ 
* కైజాద్ కొత్వాల్
* అనంత్ మహదేవన్
* మయిల్సామి
* మైఖేల్ ముత్తు 
* ప్రియా ప్రిన్స్
* మయూర్ బన్సీవాల్
* సంచన నటరాజన్
* మాయా కృష్ణన్
* ఎండీ జాకీర్ హొస్సేన్ 
* మురళీ శతగోపన్
* అవిజిత్ దత్
* ఆదిత్య శివపింక్
* అనితా సంపత్
* చేతన్

## సాంకేతిక నిపుణులు
*బ్యానర్: లైకా ప్రొడక్షన్స్ 
*నిర్మాత: అల్లిరాజా సుభాస్కరన్‌ 
*కథ, స్క్రీన్‌ప్లే, దర్శకత్వం: ఎస్. శంకర్ 
*సంగీతం: ఎ. ఆర్. రెహమాన్
*సినిమాటోగ్రఫీ: నిరవ్ షా

## మూలాలు

## బయటి లింకులు
*

వర్గం:2018 తెలుగు సినిమాలు
కల్వకుర్తి రెవెన్యూ డివిజను

**కల్వకుర్తి రెవెన్యూ డివిజను** అనేది తెలంగాణ రాష్ట్రం, నాగర్‌కర్నూల్ జిల్లాలో ఉన్న ఒక పరిపాలనా విభాగం. నాగర్‌కర్నూల్ జిల్లాలోని 4 రెవెన్యూ డివిజన్లలో ఇది ఒకటి. దీని పరిపాలనలో 5 మండలాలు ఉన్నాయి. ఈ డివిజను ప్రధాన కార్యాలయం కల్వకుర్తి పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది నాగర్‌కర్నూల్ లోక్‌సభ నియోజకవర్గంలోని కల్వకుర్తి శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
కల్వకుర్తి డివిజన్‌లోని మండలాలు:

## మూలాలు

వర్గం:నాగర్‌కర్నూల్ జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
కస్బా పేట్ శాసనసభ నియోజకవర్గం

**కస్బాపేట్‌ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం పూణె జిల్లా, పూణే లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
డి. ఆర్. భండార్కర్

**దేవదత్త రామకృష్ణ భండార్కర్** (మరాఠీ: देवदत्त रामकृष्ण भांडारकर; 1875 నవంబరు 19 - 1950 మే 13) ఒక భారతీయ పురావస్తు శాస్త్రవేత్త ఎపిగ్రాఫిస్ట్, అతను ఆర్కియాలజికల్ సర్వే ఆఫ్ ఇండియా (SI) లో పనిచేశాడు. మరాఠీ గౌడ్ సరస్వత్ బ్రాహ్మణ కుటుంబంలో జన్మించిన అతను ప్రముఖ ఇండాలజిస్ట్ ఆర్ జి. భండార్కర్ కుమారుడు.
## జీవితం
భండార్కర్ 1875 నవంబరు 19న జన్మించాడు. పట్టభద్రుడయ్యాక, భండార్కర్ ASIలో చేరాడు, హెన్రీ కజిన్‌కు సహాయకుడిగా పశ్చిమ సర్కిల్‌లో నియమించబడ్డాడు. అసిస్టెంట్ సూపరింటెండెంట్‌గా పనిచేశాడు. అతను జార్జ్ థిబౌట్ తర్వాత కలకత్తా విశ్వవిద్యాలయంలో ప్రాచీన భారతీయ చరిత్ర, సంస్కృతికి కార్మైకేల్ ప్రొఫెసర్‌గా పనిచేశాడు, 1917 నుండి 1936 వరకు ఆ పదవిలో ఉన్నాడు.

గాంధీజీ 1915లో పూణే, బొంబాయి ప్రెసిడెన్సీలో దక్షిణాఫ్రికా భారతీయ ప్రశ్నకు సంబంధించి డాక్టర్ భండార్కర్‌ను కలిశారు.

ASI వెస్ట్రన్ సర్కిల్ సూపరింటెండింగ్ ఆర్కియాలజిస్ట్‌గా, అతను 1911-12లో మహెంజోదారోను సందర్శించాడు. అతను శిథిలాలు కేవలం 200 సంవత్సరాల నాటివని, 'ఆధునిక రకానికి చెందిన ఇటుకలు', 'మొత్తం శిథిలాల మధ్య చెక్కిన టెర్ర-కోటాలు పూర్తిగా లేవు' అని కొట్టిపారేశాడు.
## మూలాలు

వర్గం:శాస్త్రవేత్తలు
వర్గం:పురాతత్వ శాస్త్రము
ప్రియాంక త్రివేది

**ప్రియాంక త్రివేది** (జననం 1977 నవంబరు 12) ఒక భారతీయ నటి. ఆమె ప్రధానంగా కన్నడ భాషా చిత్రాలలో కనిపిస్తుంది. **ఆమె** కన్నడ దర్శకుడు, కథా రచయిత, నటుడు అయిన **[[ఉపేంద్ర (నటుడు)|ఉపేంద్ర]]** సతీమణి. ఆమె తమిళం, తెలుగు, బెంగాలీ, హిందీ సినిమాలలో కూడా నటించింది.

2022లో ప్రియాంక ఉపేంద్ర టైటిల్‌ పాత్రతో తన 50వ చిత్రం డిటెక్టివ్‌ తీక్ష సినిమా ఏడు భాషల్లో రూపొందుతోంది.

## కెరీర్
ప్రియాంక త్రివేది కలకత్తాలో 1977 నవంబరు 12న జన్మించింది. ఆమె తల్లి పశ్చిమ బెంగాల్‌కు చెందినది, కాగా తండ్రి ఉత్తరప్రదేశ్‌కు చెందినవాడు. కోల్‌కతాలోని కళాశాల నుండి కామర్స్ పట్టా పొందింది. దీనికి ముందు ఆమె పాఠశాల విద్యను అమెరికాలో, సింగపూర్‌లో పూర్తిచేసింది. ఆమె 1990ల చివరలో బ్రిటానియా, ఓరియంట్ ఎలక్ట్రిక్, పిల్స్‌బరీ వంటి బ్రాండ్‌ల ప్రచారంలో భాగంగా టెలివిజన్ వాణిజ్య ప్రకటనలలో కనిపించింది. ఆ సమయంలో, ఆమెను దర్శకుడు బసు ఛటర్జీ తన మొదటి బెంగాలీ చిత్రం హోతాత్ బ్రిష్టి (1998) కోసం ఎంపిక చేశాడు. ఆ తరువాత మరో రెండు సినిమాలు చుపి చుపి (2001), తక్ ఝల్ మిష్టి (2002) కూడా ఆయన దర్శకత్వంలో చేసింది.

ఆ తరువాత ప్రియాంక త్రివేది బాలీవుడ్ లో అడుగుపెట్టి హిందీ చిత్రం ముఝే మేరీ బీవీ సే బచావో (2001)లో నటించింది. ఆమె నిర్మాతగా మారి తెలుగులో సూరి, రా చిత్రాలను నిర్మించింది. సూరిలో ఆమె జె. డి. చక్రవర్తితో పాటు ముఖ్య పాత్రల్లో నటించింది. దీన్ని హిందీలో దుర్గాగా రీమేక్ చేసారు. ఆమె కన్నడలో H2O, కోటిగొబ్బ చిత్రాలు; తమిళంలో రాజియం, రాజా, కాదల్ సడుగుడు, జననం చిత్రాలలో నటించింది.
## నటించిన సినిమాలు

## మూలాలు


వర్గం:భారతీయ సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:తెలుగు సినిమా నటులు
వర్గం:బెంగాలీ సినిమా నటీమణులు
వర్గం:1977 జననాలు
రత్నగిరి అమ్మోరు

**రత్నగిరి అమ్మోరు** రాజసాయి మూవీస్ బ్యానర్‌పై బొమ్మడి సాయికుమారి నిర్మించిన తెలుగు డబ్బింగ్ సినిమా. ఇది 1999, మార్చి 16న విడుదలయ్యింది. ప్రతాప్ పోతన్ దర్శకత్వంలో 1993లో వచ్చిన ఆత్మ సినిమా దీనికి మూలం.
## నటీనటులు

* రాంకీ 
* రెహమాన్
* నాజర్
* గౌతమి 
* కస్తూరి
* వినోదిని
* వాణి
* సి.ఆర్.విజయకుమారి
* విజయచందర్ 
* రియాజ్ ఖాన్ 
* సెంథిల్ 
* వికాస్ రిషి
* విమల్ రాజ్
* సత్యప్రియ
* సంగీత
* సురేఖ
* వెన్నిరాడై మూర్తి
* ఎ.కె.వీరాస్వామి
* చిన్ని జయంత్
* ఆర్.ఎస్.శివాజీ
* సుబ్బు పంచు
* వైది
* ఎల్ఐసి నరసింహన్
* రమేష్ ఖన్నా
* తిదిర్ కన్నయ్య
* దళపతి దినేష్
* విచిత్ర

## సాంకేతికవర్గం
* కథ: షణ్ముఖప్రియ
* సంభాషణలు: రామకృష్ణ
* స్క్రీన్ ప్లే, దర్శకత్వం: ప్రతాప్ పోతన్
* సంగీతం: ఇళయరాజా
* నేపథ్యగానం: మనో, సునంద
* పాటలు: వెలిదెండ్ల
* స్టంట్స్: జూడో రాము
* నృత్యాలు: రఘురాం
* కూర్పు: సాయికుమార్
* ఛాయాగ్రహణం: మధు అంబట్
* నిర్మాత: బొమ్మాడి సాయికుమారి

## సంక్షిప్తకథ
## పాటలు
# వెలిగెనమ్మా వెలిగెనమ్మా వెన్నెలలా వెలిగెనమ్మా, రచన: వెలీదేండ్ల, గానం. సునందా బృందం 
# ఓదేవీ నిన్నే శరణoటి  వాదమేల, రచన: వెలిదెండ్ల్ల గానం.మనో 
# జై శ్రీ షిరిడీవాసా సాయిదేవ ప్రభో(దండకం), రచన: వెలిదెండ్ల, గానం.మనో 
# సిగ్గేది పైటకు ఊగింది జాబిలి, రచన:వెలిదెండ్ల, గానం.సునంద 

## మూలాలు
.     2.ఘంటసాల గళామృతము,కొల్లూరి భాస్కరరావు బ్లాగ్.
వర్గం:డబ్బింగ్ సినిమాలు
వర్గం:గౌతమి నటించిన సినిమాలు
వర్గం:ఇళయరాజా సంగీతం అందించిన సినిమాలు
రామావఝల శేషయ్య

రామావఝల శేషయ్య నెల్లూరు జిల్లాకు చెందిన రచయిత. అతను ఉద్యోగ విరమణ చేసిన డిప్యూటీ కలెక్టరు.

## జీవిత విశేషాలు
రామావఝుల శేషయ్య పూర్వులు నెల్లూరు జిల్లా ఆత్మకూరు తాలూకా బొమ్మవరం అగ్రహారం నకు చెందినవారు. అతను నెల్లూరు జిల్లా కోవూరు తాలూకా పెదపుత్తేడు సమీపంలోని ఉప్పలపాడు గ్రామంలో  వెంకమ్మ, లక్ష్మీనరసయ్య దంపతులకు జన్మించాడు. తన తండ్రి  కొంతకాలం చింతారెడ్డిపాలెంలోని దేవాలయంలో  పూజారిగా ఉండేవాడు. అతనూ  హై స్కూల్ చదువు, ఇంటర్మీడియేట్ (F.A) వరకు నెల్లూరు వి.ఆర్. కళాశాలలో జరిగనది. 1952లో మద్రాసు ప్రభుత్వం రెవెన్యూ శాఖలో విశాఖ జిల్లా విజయనగరంలో ఉద్యోగమయింది. 1988లో డిప్యూటీ కలెక్టర్ గా పదవీ విరమణ చేసాడు.

## రచనలు
బాల్యం నుంచి ఈయనకు కవిత్వం రాయడం అలవాటయింది. 14వ ఏట 'రాట్నము' పాట 1944 ఫిబ్రవరి "బాల" మాసపత్రికలో ప్రచురించబడింది. 1976లో ఆటవెలది పద్యాలలో ఈయన రాసిన నీతిశతకం 'శేషశతకం' అచ్చయింది.  శ్రీ వెంకటేశ్వర శతకం, శ్రీ యాదగిరి లక్ష్మీనరసింహ శతకం, ఆంజనేయ శతకం, మరికొన్ని ఖండ కావ్యాలు రాసాడు కానీ అచ్చుకాలేదు.  శేషయ్య జీవితానంతరం ఆయన శ్రీమతి రామావఝల సుబ్బమ్మ 2020లో బమ్మెరపోతన శతకం ప్రచురించింది.

### శేష శతకంలోని మొదటి పద్యం

గణపతిని బొమ్మరాణిని
గణుతించుచు సింహపురిని గల దేవతలన్
ప్రణతులు పూజలు సల్పుచు
గుణరంజక కవితనిపుడు కూర్చెద శేషా


## మూలాలు

వర్గం:నెల్లూరు జిల్లా కవులు
విగ్రహరాజు I

**విగ్రహరాజ I** (734-759 సా. శ.) చాహమనా రాజవంశానికి చెందిన భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను పాలించాడు. ఇతడిని విగ్రహాంజృప అని కూడా అంటారు.

విగ్రహరాజు తన తండ్రి అజయరాజు I తర్వాత చహమనా పాలకుడిగా వచ్చాడు. పృథ్వీరాజా విజయం అతనిని సంప్రదాయ స్తుతులు ఉపయోగించి ప్రశంసించింది, ఇది అతను సైనిక విజయాలు సాధించాడని సూచిస్తుంది.

పృథ్వీరాజా విజయ ప్రకారం, విగ్రహరాజుకు ఇద్దరు కుమారులు ఉన్నారు: చంద్రరాజు, గోపేంద్రరాజు. ఇతని తర్వాత చంద్రరాజు, అతని తర్వాత గోపేంద్రరాజు రాజయ్యాడు. తరువాతి హమ్మీర మహాకావ్య చంద్రరాజును ("శ్రీ చంద్ర") విగ్రహరాజు పూర్వీకుడైన నరదేవుని కుమారుడిగా పేర్కొన్నాడు.
## మూలాలు


వర్గం:రాజులు
వర్గం:భారతీయ రాజులు
నేనెవరు

**నేనెవరు** 2022లో విడుదలైన తెలుగు సినిమా. కౌశల్ క్రియేషన్స్ బ్యానర్‌పై భీమినేని శివప్రసాద్, తన్నీరు రాంబాబు నిర్మించిన ఈ సినిమాకు నిర్ణయ్ పల్నాటి దర్శకత్వం వహించాడు. కోలా బాలకృష్ణ, సాక్షి చౌదరి, బాహుబలి ప్రభాకర్ ప్రధాన పాత్రల్లో నటించిన ఈ సినిమా 2022 డిసెంబరు 2న విడుదలైంది.
## నటీనటులు
*కోలా బాలకృష్ణ
*సాక్షి చౌదరి
*తనిష్క్ రాజన్
*బాహుబలి ప్రభాకర్ 
*రాజా రవీంద్ర
*దిల్ రమేష్
*డి.ఎస్.రావు 
*తాగుబోతు రమేష్
*వేణు
*సుదర్శన్ రెడ్డి
*నీరజ

## సాంకేతిక నిపుణులు
*బ్యానర్: కౌశల్ క్రియేషన్స్
*నిర్మాత: భీమినేని శివప్రసాద్, తన్నీరు రాంబాబు
*కథ, స్క్రీన్‌ప్లే, దర్శకత్వం: నిర్ణయ్ పల్నాటి 
*సంగీతం: ఆర్.జి. సారథి 
*సినిమాటోగ్రఫీ: సామల భాస్కర్
*ఎడిటర్: కోలా భాస్కర్ 
*ఫైట్స్: రియల్ సతీష్
* కొరియోగ్రఫీ: చంద్రకిరణ్.జె
*పాటలు: కృష్ణకాంత్
*సహనిర్మాతలు: పూనమ్ చంద్, కుమావత్, కిరణ్ కుమార్ మోటూరి

## మూలాలు

వర్గం:2022 తెలుగు సినిమాలు
మట్టి కుస్తీ

**మట్టి కుస్తీ** తెలుగులో విడుదల కానున్న సినిమా. ఆర్ టీ టీమ్ వర్క్స్, విష్ణు విశాల్ స్టూడియోస్ బ్యానర్‌లపై తమిళంలో *గట్ట కుస్తీ* పేరుతో, తెలుగులో మట్టి కుస్తీ పేరుతో రవితేజ, విష్ణు విశాల్,  శుభ్ర, ఆర్యన్ రమేష్ నిర్మించిన ఈ సినిమాకు చెల్ల అయ్యవు దర్శకత్వం వహించాడు. విష్ణు విశాల్, ఐశ్వర్య లక్ష్మి, కరుణాస్, శ్రీజ రవి ప్రధాన పాత్రల్లో నటించిన ఈ సినిమా ట్రైలర్‌ను నవంబరు 20న విడుదల చేసి, సినిమా డిసెంబరు 2న తమిళ, తెలుగు భాషల్లో విడుదలై,జనవరి 1న నెట్‌ఫ్లిక్స్‌ ఓటీటీలో విడుదలైంది.
## కథ
వీర (విష్ణు విశాల్‌) చిన్నతనంలోనే తల్లిదండ్రుల్ని కోల్పోతాడు, అతడిని చిన్న‌ప్ప‌టి నుంచి మామ‌య్య (క‌రుణాస్‌) పెంచి పెద్ద చేస్తాడు. ఎనిమిదో తరగతి చదివిన వీర తాతలు సంపాదించిన ఆస్తిని అనుభవిస్తూ, చిన్న చిన్న పంచాయితీలు తీరుస్తూ, కబడ్డీ ఆడుతూ కాలం గడుపుతూంటాడు. త‌ను పెళ్లి చేసుకోవాలంటే చ‌దువుకోని అమ్మాయి అయ్యుండాల‌ని, ఆమెకు పెద్ద జ‌డ ఉండాల‌నే షరతులు పెడతాడు. కీర్తి (ఐశ్వ‌ర్య ల‌క్ష్మి) తన ఇంట్లో ఇష్టం లేక‌పోయినా  బాబాయ్ (మునీష్ కాంత్‌) సహకారంతో రెజ్ల‌ర్ అవుతుంది.ఆమె రెజ్ల‌ర్ కావ‌టంతో ఎవ‌రూ పెళ్లి చేసుకోవ‌టానికి ముందు రారు. 

కీర్తి బాబాయ్ త‌న చిన్ననాటి స్నేహితుడైన వీరా మామ‌య్య క‌రుణాస్‌ని అనుకోకుండా క‌లుస్తాడు. ఈ క్రమంలో వీరాకి పెళ్లి కాలేద‌ని తెలుసుకొని తన కూతురు కీర్తి ఏడో త‌ర‌గ‌తి మాత్ర‌మే చ‌దువుకుంద‌ని, ఆమెకు పెద్ద జ‌డ ఉంద‌ని అబ‌ద్దాలు చెప్పి వీరాతో పెళ్లి జ‌రిపిస్తారు. కొన్నిరోజుల తరువాత వీరాకు కీర్తి రెజ్ల‌ర్ అనే నిజం తెలుస్తుంది. ఆ తర్వాత వాళ్ళ జీవితంలో ఎటువంటి సమస్యలు వచ్చాయి? అనేదే మిగతా సినిమా కథ.

## నటీనటులు
*విష్ణు విశాల్
*ఐశ్వర్య లక్ష్మి
*కరుణాస్
*శ్రీజ రవి
* గజరాజ్
*మునీష్ కాంత్
*కాళీ వెంకట్
*రెడిన్ కింగ్స్లీ
*హరీశ్ పేరడీ 
*అజయ్ 
*శత్రు
*లిజ్జీ ఆంటోనీ

## సాంకేతిక నిపుణులు
*బ్యానర్: ఆర్ టీ టీమ్ వర్క్స్, విష్ణు విశాల్ స్టూడియోస్ 
*నిర్మాత: రవితేజ, విష్ణు విశాల్, శుభ్ర, ఆర్యన్ రమేష్
*కథ, స్క్రీన్‌ప్లే, దర్శకత్వం: చెల్ల అయ్యవు
*సంగీతం: జస్టిన్ ప్రభాకరన్
*సినిమాటోగ్రఫీ:రిచర్డ్ ఎం. నాథన్

## మూలాలు

## బయటి లింకులు
* 

వర్గం:2022 తెలుగు సినిమాలు
రిద్ధి కుమార్

**రిద్ధి కుమార్** ప్రధానంగా తెలుగు చిత్రాలలో పనిచేసే భారతీయ నటి. ఆమె తెలుగు సినిమా లవర్ (2018)లో తొలిసారిగా నటించింది. ఆ తర్వాత ఆమె మలయాళంలో ప్రణయ మీనుకలుడే కాదల్ (2019), దండం (2019) తో మరాఠీ చిత్రసీమలోనూ అరంగేట్రం చేసింది.

ఆమె క్యాండీ (2021) తో వెబ్‌లోకి ప్రవేశించింది. అతాగే ఆమె హ్యూమన్ (2022) సిరీస్‌లో కూడా కనిపించింది.

## జీవితం తొలి దశలో
మహారాష్ట్రలోని పూణేలో రిద్ధి కుమార్ జన్మించింది. ఆమె తండ్రి ఇండియన్ ఆర్మీలో ఉన్నారు. ఆమె తల్లి అల్కా కుమార్‌ అడ్వకేట్‌. ఆమె ఫెర్గ్యూసన్‌ కాలేజ్‌ నుంచి తత్వశాస్త్రంలో బ్యాచిలర్స్‌ గ్రాడ్యుయేషన్ పూర్తి చేసింది. పదవ తరగతి పూర్తయిన నాటి నుంచే ఆమె డ్యాన్స్‌ టీచర్‌గా, ఈవెంట్‌ మేనేజర్‌గా, యాంకర్‌గా ఇలా పలు రంగాల్లో పని చేయడం మొదలుపెట్టింది.

## కెరీర్
మోడల్ గా కెరీర్ మొదలుపెట్టి పలు అందాల పోటీల్లో పాల్గొని మిస్‌ పూణే (2015),  ఫేస్‌ ఆఫ్‌ ఇండియా (2016) వంటి అనేక టైటిల్స్‌ను ఆమె గెలుచుకుంది. అదే సమయంలో తెలుగు సినిమా లవర్‌ అవకాశం వచ్చింది. దాని తర్వాత తన మాతృభాష మరాఠీలో, అనంతరం మలయాళం సినిమాల్లో ఓ వైపు బిజీగా ఉంటూనే వెబ్‌ సీరీస్ లోకి అడుగుపెట్టింది.

2018 సంవత్సరం తెలుగులో రాజ్ తరుణ్ సరసన లవర్, విరాజ్‌ జె అశ్విన్‌ సరసన అనగనగా ఓ ప్రేమకథ సినిమాల్లో ఆమె నటించింది. కాగా 2019లో ఆమె వినాయకన్, దిలీష్ పోతన్‌లతో కలిసి ప్రణయ మీనుకలుడే కాదల్ అనే సినిమాతో మలయాళంలో, సంగ్రామ్ చౌఘులే సరసన దండం సినిమాతో మరాఠీలో రంగ ప్రవేశం చేసింది. 

కుమార్ రోనిత్ రాయ్, రిచా చద్దాతో కలిసి క్యాండీ అనే హిందీ సిరీస్‌తో వెబ్‌లోకి ఆమె ప్రవేశించింది. 2022లో షెఫాలీ షా, కీర్తి కుల్హారీలతో కలిసి హ్యూమన్ అనే హిందీ సిరీస్‌లో కనిపించింది.

తెలుగు-హిందీ ద్విభాషా చిత్రం రాధే శ్యామ్‌లో ప్రభాస్‌తో కలిసి నటించింది. ఆ తరువాత హిందీ వెబ్ సిరీస్ క్రాష్ కోర్స్‌లో అన్నూ కపూర్‌తో కలిసి చేసింది. 

2023లో విడుదల కానున్న మలయాళ చిత్రం చేతి మందారం తులసిలో సన్నీ వేన్ సరసన కూడా కనిపిస్తుంది. అలాగే మారుతీ దర్శకత్వంలో రూపొందుతున్న ది రాజా సాబ్ సినిమాలోనూ ప్రభాస్‌కు జోడీగా మాళవిక మోహనన్‌, నిధి అగర్వాల్‌ లతోపాటు రిద్ది కుమార్‌ కూడా కీలక పాత్ర పోషిస్తోంది.

## మూలాలు


వర్గం:భారతీయ నటీమణులు
వర్గం:తెలుగు సినిమా నటులు
మహిమ్ శాసనసభ నియోజకవర్గం

**మహిమ్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం ముంబై సిటీ జిల్లా, ముంబై సౌత్ సెంట్రల్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
పురుకుత్సుడు

**పురుకుత్సుడు** ఇక్ష్వాకువంశస్థులలో  మహాఖ్యాతికి ఎక్కిన రాజు అయిన మాంధాత జ్యేష్ఠపుత్రుఁడు. ఇతని భార్య నాగుల సహోదరి అయిన నర్మద. ఇతఁడు కశ్యపపుత్రులు అయిన మౌనేయులవలని భయమును నాగులకు మాన్పినందున వారు తమసహోదరి అయిన నర్మదను ఇతనికి ఇచ్చి వివాహము చేయించిరి. ఇతని కొడుకు త్రసదస్యుఁడు లేక వసుదుఁడు.

తను శ్రీరామునికి పూర్వీకుడు. అతను నాగ తెగకు చెందిన యువరాణి నర్మదను వివాహం చేసుకున్నాడు. అతని మనవడు, అనరణ్యుడు, రావణుడితో ద్వంద్వ యుద్ధంలో మరణించే సమయంలో, ఇక్ష్వాకు లేదా సౌర జాతికి చెందిన వంశస్థుడైన శ్రీరామునిచే చంపబడతాడని శపించాడు. 

అతని తండ్రి మాంధాత రెండవ యువనాశ్యుని కొడుకు. ఇతని భార్య శశిబిందుని కుమార్తె అయిన  బిందుమతి. ఇతనికి  పురుకుత్సుఁడు, అంబరీషుఁడు, ముచికుందుఁడు అను ముగ్గురు కుమారులు ఏబై మంది కుమార్తెలు కలరు. ఆ కుమార్తెలను సౌభరి అను మునికి ఇచ్చి వివాహము చేసెను. 

## మూలాలు

వర్గం:పురాణ పాత్రలు
చంద్రరాజ I

**చంద్రరాజా I** (759-771 సా. శ.) వాయవ్య భారతదేశంలోని ప్రస్తుత రాజస్థాన్‌లోని భాగాలను పాలించిన చహమనా రాజవంశానికి చెందిన ఒక భారతీయ రాజు.

పృథ్వీరాజా విజయ ప్రకారం, చంద్రరాజు అతని పూర్వీకుడైన విగ్రహరాజు I కుమారుడు. అయితే తరువాత వచ్చిన హమ్మీర మహాకావ్యం అతని తండ్రి విగ్రహరాజు పూర్వీకుడు నరదేవ అని పేర్కొంది.

చంద్రరాజు I చహమనా రాజు విగ్రహరాజ I కుమారుడు. అతని తర్వాత అతని సోదరుడు గోపేంద్రరాజు, అతని తర్వాత చంద్రరాజు కుమారుడు దుర్లభరాజు I రాజ్యాధికారం చేపట్టాడు.
## మూలాలు


వర్గం:రాజులు
వాడపల్లి లక్ష్మీనరసింహస్వామి దేవాలయం

**వాడపల్లి లక్ష్మీనరసింహస్వామి దేవాలయం** తెలంగాణ రాష్ట్రం, నల్గొండ జిల్లా, దామెరచర్ల మండలం, వాడపల్లి గ్రామంలోని దేవాలయం. అతి పురాతన దేవాలయాల్లో ఒకటైన ఈ మీనాక్షి అగస్త్యేశ్వరాలయం కృష్ణా నది, ముచికుందా నదుల సంగమ ప్రదేశం వద్ద ఉంది. దేశసంచారంలో భాగంగా కృష్ణా, ముచికందా సంగమ ప్రదేశానికి వచ్చి, దీనిని గొప్ప దివ్యస్థలంగా గుర్తించిన అగస్త్య మహాముని ఇక్కడ లక్ష్మీనరసింహస్వామిని ప్రతిష్ఠించి పూజలు నిర్వహించాడని చరిత్ర చెబుతోంది. ఇక్కడికి సమీపంలోనే వాడపల్లి మీనాక్షి అగస్త్యేశ్వరాలయం ఉంది.

## నిర్మాణం
లక్ష్మీనరసింహస్వామి పురాతన దేవాలయాన్ని 13వ  శతాబ్దంలో అనవేమారెడ్డి – భీమారెడ్డి అనే ఇద్దరు వ్యక్తులు పునర్నిర్మాణంచేసి, నిత్య దీపాధూప నైవేద్యాలు జరిగేలా చేశారని దేవాలయ ప్రాంగణంలోని శాసనాల ఆధారంగా తెలుస్తోంది. ముఖమండపం దాటిన తరువాత స్వామికి అభిముఖంగా ఏడడుగుల దాసాంజనేయ విగ్రహం ప్రతిష్ఠించబడింది. దేవాలయానికి కుడివైపు గరుత్మంతుడు, నాగశిలలు కూడా ఉన్నాయి. ముఖమండపానికి అంత్రాలయానికి మధ్యలో రెండుగోడలు సమాంతరంగా నిర్మించి, మధ్యలో మనిషి నడిచి వెళ్ళగలిగేటంత ఖాళీ స్థలం మాత్రమే కన్పిస్తుంది.             

## ప్రత్యేకత
ఆ దేవాలయం దక్షిణ ముఖంగా ఉంది. ఈ దేవాలయంలో ఐదున్నర అడుగుల అందమైన శిల్పంలో మలచిన లక్ష్మీనరసింహస్వామి మూర్తి  చాలా భారీగా ఉంటుంది. స్వామి తొడమీద అమ్మవారు కూర్చుని వుంటుంది. గర్భగుడిలో స్వామి ముఖం ఎదురుగా అదే ఎత్తులో ఒక దీపం, కింద ఇంకో దీపం వుంటాయి. కిందవున్న దీపం కదలకుండా నిశ్చలంగా వుంటుంది. పైన స్వామి ముఖానికి ఎదురుగా వున్న దీపం చిరుగాలికి రెప రెపలాడుతున్నట్లుంటుంది. ఆ కదలికకి కారణం స్వామి వుఛ్ఛ్వాశ నిశ్వాసలని చెపుతారు. ఈ దేవాలయంలో ఒక దండం లాంటి దానితో పూజారి భక్తుల వీపు మీద కొడతారు. దుష్టగ్రహ నివారణకోసం అలా చేస్తారని భక్తుల నమ్మకం.

## మూలాలు

వర్గం:నల్గొండ జిల్లా పుణ్యక్షేత్రాలు
వర్గం:నల్గొండ జిల్లా దేవాలయాలు
వర్గం:విష్ణు దేవాలయాలు
రాజా గౌతమ్

**రాజాగౌతమ్ కన్నెగంటి** ఒక భారతీయ చలనచిత్ర నటుడు. ప్రధానంగా తెలుగు చిత్ర పరిశ్రమలో పనిచేస్తున్నాడు. ఆయన ప్రఖ్యాత తెలుగు హాస్య నటుడు, పద్మశ్రీ బ్రహ్మానందం కుమారుడు.

## జననం, విద్య
ఆయన 1988లో కన్నెగంటి బ్రహ్మానందం, లక్ష్మి దంపతులకు తెలంగాణ రాష్ట్రంలోని హైదరాబాదులో జన్మించాడు. ఆయనకు ఒక తమ్ముడు సిద్ధార్థ్. ఆయన హైదరాబాదులోని సెయింట్ మేరీస్ కాలేజీ నంచి బి.బి.ఎ పూర్తిచేసాడు.

## కెరీర్
2004 సంవత్సరం కె.సుచిత్రా చంద్రబోస్ దర్శకత్వం వహించిన పల్లకిలో పెళ్లికూతురు సినిమాతో రాజా గౌతమ్ అరంగేట్రం చేసాడు. ఆ తర్వాత 2011లో వచ్చిన వారెవా సినిమా బాక్సాఫీస్ వద్ద పరాజయం పాలైంది. బసంతి (2014), చారుశీల (2016), మను (2018) లాంటి చిత్రాలతో ఆయన గుర్తింపు పొందాడు. కాగా 2022 సంవత్సరం రాజా గౌతమ్‌ లీడ్‌ రోల్‌లో నటిస్తున్న బ్రేక్ అవుట్ చిత్రం సుబ్బు చెరుకూరి దర్శకత్వంలో రూపొందుతోంది.

### నటించిన సినిమాలు

## మూలాలు

వర్గం:సినిమా నటులు
వర్గం:తెలుగు సినిమా నటులు
జెర్లిన్ అనికా

**జెర్లిన్ అనికా జయరత్చగన్** ను **జె. జెర్లిన్ అనికా** లేదా **జెర్లిన్ అనికా** (జననం 2004) అని కూడా పిలుస్తారు.

## జీవిత చరిత్ర
ఆమె తమిళనాడులోని మధురైకి చెందినది. రెండేళ్ల వయసులో ఆమెకు వినికిడి లోపం ఉన్నట్లు నిర్ధారణ అయింది. ఆమె మధురైలోని అవ్వై కార్పొరేషన్ GHSSలో చదువుకుంది. ఆమె ఎనిమిది సంవత్సరాల వయస్సులో బ్యాడ్మింటన్ లో తన ఆసక్తిని కొనసాగించింది. సెయింట్ జోసెఫ్స్ గర్ల్స్ హయ్యర్ సెకండరీ స్కూల్‌లో IX తరగతి విద్యార్థిగా నమోదు చేసుకున్న సమయంలోనే ఆమె ఫెడరేషన్ ఆఫ్ ఇండియా స్కూల్ గేమ్స్ 2016లో అండర్-13 విభాగంలో రజత పతకం సాధించింది.

## కెరీర్
హైదరాబాద్లో జరిగిన 2017 బ్యాడ్మింటన్ ఛాంపియన్ షిప్ లో ఆమె జాతీయ ఛాంపియన్ గా అవతరించింది. ఆమె 13 సంవత్సరాల వయస్సులో 2017 సమ్మర్ డెఫ్లింపిక్స్ లో భారతదేశానికి ప్రాతినిధ్యం వహించింది, మహిళల సింగిల్స్, మహిళల డబుల్స్ ఈవెంట్లలో పోటీ పడింది. 13 సంవత్సరాల వయస్సులో, ఆమె 2017 సమ్మర్ డెఫ్లింపిక్స్ లో పాల్గొన్న అతి పిన్న వయస్కురాలిగా నిలిచింది. ఆమె పృథ్వీ శేఖర్‌తో కలిసి తమిళనాడు నుండి డెఫ్లింపిక్స్‌లో పోటీపడిన మొదటి అథ్లెట్‌గా నిలిచింది. ఆమె మలేషియాలో జరిగిన 2018 ఆసియా పసిఫిక్ డెఫ్ బ్యాడ్మింటన్ ఛాంపియన్‌షిప్‌లో పోటీ పడింది, అక్కడ ఆమె రెండు రజత పతకాలు, ఒక కాంస్య పతకాన్ని సాధించింది. 5వ ఆసియా పసిఫిక్ డెఫ్ బ్యాడ్మింటన్ ఛాంపియన్‌షిప్స్‌లో, ఆమె U-21 బాలికల విభాగంలో సింగిల్స్, డబుల్స్ ఈవెంట్‌లలో రజత పతకాన్ని సాధించడంతో పాటు మహిళల డబుల్స్‌లో సీనియర్ విభాగంలో కాంస్య పతకాన్ని కైవసం చేసుకుంది. తైపీలో జరిగిన 2019 వరల్డ్ డెఫ్ యూత్ బ్యాడ్మింటన్ ఛాంపియన్‌షిప్‌లో బాలికల సింగిల్స్ ఫైనల్‌లో ఆమె 15 ఏళ్ల వయస్సులో బంగారు పతకాన్ని గెలుచుకుంది. 2019లో వరల్డ్ డెఫ్ యూత్ బ్యాడ్మింటన్ ఛాంపియన్‌షిప్‌ల రెండవ ఎడిషన్ సందర్భంగా బాలికల డబుల్స్, మిక్స్‌డ్ డబుల్స్ ఈవెంట్‌లలో రజత పతకాలను కూడా సాధించింది. ఆమె 2021 సమ్మర్ డెఫ్లింపిక్స్‌లో భారతదేశానికి ప్రాతినిధ్యం వహించింది. ఆమె 2021 సమ్మర్ డెఫ్లింపిక్స్‌లో మిక్స్‌డ్ డబుల్స్, టీమ్ ఈవెంట్, మహిళల సింగిల్స్ ఈవెంట్‌లలో మూడు బంగారు పతకాలను కైవసం చేసుకుంది. ఆమె భారతదేశ రెండవ అత్యున్నత క్రీడా గౌరవం 2022లో అర్జున అవార్డుకు ఎంపిక అయ్యింది.

## మూలాలు


వర్గం:2004 జననాలు
వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు
భారత వైద్య పరిశోధన మండలి

**భారత వైద్య పరిశోధన మండలి** (ఆంగ్లం: Indian Council of Medical Research) అనేది బయోమెడికల్ పరిశోధన సూత్రీకరణ, సమన్వయం, ప్రమోషన్ కోసం భారతదేశంలోని అపెక్స్ బాడీ. ఇది ప్రపంచంలోని పురాతనమైన అతిపెద్ద వైద్య పరిశోధనా సంస్థలలో ఒకటి.

ఐసీఎంఆర్‌కి భారత ప్రభుత్వం ఆరోగ్య పరిశోధన విభాగం, ఆరోగ్య, కుటుంబ సంక్షేమ మంత్రిత్వ శాఖ ద్వారా నిధులు సమకూరుస్తుంది. ఈ సంస్థ 2007లో క్లినికల్ ట్రయల్స్ రిజిస్ట్రీ - ఇండియా (CTRI) ను స్థాపించింది, ఇది క్లినికల్ ట్రయల్స్ విభాగంలో జాతీయ రిజిస్ట్రీ.

26 ఐసీఎంఆర్‌ జాతీయ సంస్థలు క్షయ, కుష్టువ్యాధి, కలరా, డయేరియా వ్యాధులు, ఎయిడ్స్ వంటి వైరల్ వ్యాధులు, మలేరియా, కాలా-అజర్, వెక్టర్ నియంత్రణ, పోషణ, ఆహారం అండ్ డ్రగ్ టాక్సికాలజీ, పునరుత్పత్తి, ఇమ్యునో-హేమటాలజీ, ఆంకాలజీ మొదలైన నిర్దిష్ట ఆరోగ్య విషయాలపై పరిశోధనలు చేస్తాయి. వైద్య గణాంకాలు అందిస్తాయి. దీని 6 ప్రాంతీయ వైద్య పరిశోధనా కేంద్రాలు ప్రాంతీయ ఆరోగ్య సమస్యలను పరిష్కరిస్తాయి. దేశంలోని వివిధ భౌగోళిక ప్రాంతాలలో పరిశోధన సామర్థ్యాలను బలోపేతం చేయడం, రూపొందించడం కూడా లక్ష్యంగా పెట్టుకున్నాయి.

## ఐసీఎంఆర్‌ జాతీయ, ప్రాంతీయ వైద్య పరిశోధనా కేంద్రాలు

## మూలాలు


వర్గం:ఇండియన్ కౌన్సిల్ ఆఫ్ మెడికల్ రీసెర్చ్
వర్గం:1948 భారతదేశంలోని స్థాపనలు
వర్గం:భారతదేశంలో వైద్య పరిశోధన
వర్గం:ఢిల్లీలో ఉన్న సంస్థలు
వర్గం:భారత ప్రభుత్వ కార్యనిర్వాహక శాఖ
వర్గం:ఢిల్లీలోని పరిశోధనా సంస్థలు
వర్గం:1948లో స్థాపించబడిన సంస్థలు
దేవిశెట్టి వినయ్ కుమార్

**దేవిశెట్టి వినయ్ కుమార్**, తెలంగాణకు చెందిన మాజీ క్రికెట్ క్రీడాకారుడు. 1996 నుండి 2007 మధ్యకాలంలో హైదరాబాద్ తరపున ఫస్ట్-క్లాస్ మ్యాచ్‌లు ఆడాడు.

## జననం
వినయ్ కుమార్ 1977 ఏప్రిల్ 21న జన్మించాడు.

## క్రికెట్ రంగం

### ఫస్ట్-క్లాస్
1996-97లలో ఫస్ట్-క్లాస్ క్రికెట్ లోకి ఆరంగ్రేటం చేశాడు. 2007 జనవరి 10 నుండి 12 వరకు హైదరాబాదు నగరంలో పంజాబ్ క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 74 మ్యాచ్‌లలో 188 ఇన్నింగ్స్ ఆడి 34.07 సగటుతో 3,544 పరుగులు చేశాడు. 5 సెంచరీలు, 22 అర్థ సెంచరీలు చేశాడు. అత్యధిక వ్యక్తిగత స్కోర్ 126.

### లిస్టు-ఎ
1999-98 మధ్య లిస్టు-ఎ క్రికెట్ లోకి ఆరంగ్రేటం చేశాడు. 2006 ఫిబ్రవరి 16న హైదరాబాదు నగరంలో గోవా క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 37 మ్యాచ్‌లలో 34 ఇన్నింగ్స్ ఆడి 43.29 సగటుతో 1,169 పరుగులు చేశాడు. 2 సెంచరీలు, 9 అర్థ సెంచరీలు చేశాడు. అత్యధిక వ్యక్తిగత స్కోర్ 104. 

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1977 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు
దేశోద్ధారక గ్రంథమాల

*దేశోద్ధారక గ్రంథమాల* ఒక పుస్తక ప్రచురణ సంస్థ. దీనిని తెలంగాణా ప్రజా ఉద్యమనాయకుడు, కార్యకర్త అయిన వట్టికోట ఆళ్వారుస్వామి ప్రారంభించారు. దేశోద్ధారక కాశీనాధుని నాగేశ్వరరావు పంతులు పేరు మీద ఈ ప్రచురణ సంస్థను 1938లో సికింద్రాబాద్ లో స్థాపించారు. 

## ప్రచురణలు
ఈ గ్రంథమాల 1938 నుంచి 1941 సంవత్సరాల మధ్యకాలంలో 12 పుస్తకాల వరకు ప్రచురించింది. తరువాత ఆర్థిక ఇబ్బందుల వలన ఈ ప్రచురణ సంస్థ సవ్యంగా నడవలేదు. ఈ గ్రంథమాల తొలిపుస్తకంగా సురవరం ప్రతాపరెడ్డి రచించిన *హైందవ ధర్మలీల*ను ప్రచురించాడు. ఈ గ్రంథానికి తన మిత్రుడు మల్లంపల్లి సోమశేఖర శర్మచే పీఠిక రాయించాడు. కాళోజి నారాయణ రచించిన *నా గొడవ* మొదట ఈ గ్రంథమాల ప్రచురించింది. వానమామలై వరదాచారి, భోగరాజు పట్టాభి సీతారామయ్య, ఖండవల్లి బాలేందు శేఖరం వంటివారి పుస్తకాలను ఈ సంస్థ ప్రచురించింది. ఎక్కువగా రాజకీయ సాహిత్య సాంస్కృతిక విజ్ఞానాన్ని అందించే పుస్తకాలను, పాశ్చాత్య రచయత టాల్ స్టాయ్ రచనల అనువాదాలను ఈ సంస్థ ప్రచురించింది. విజ్ఞానానికి విలువకట్టని సమాజం పురోభివృద్ధి చెందదని అందుకు అనువైన గ్రంథాలని ప్రచురించి చౌకగా పుస్తకాలందించాలనే ఉద్దేశముతో ఈ ప్రచురణ సంస్థని ఆరంభించారు. ఈ గ్రంథమాల ప్రచురణ సంస్థ మొత్తం మీద 35 పుస్తకాలు ప్రచురించింది.

2014వ సంవత్సరం వట్టికోట శతజయంతి సందర్భంగా హైదరాబాద్ పుస్తక మహోత్సవ ప్రాంగణానికి ఆళ్వారుస్వామి పేరు పెట్టి ప్రచురణ రంగం స్మరించుకుంది.

## మూలాలు

వర్గం:ప్రచురణ సంస్థలు
వర్గం:తెలుగు ప్రచురణ సంస్థలు
వర్గం:1938 స్థాపితాలు
పద్మనాభనగర్ కాలనీ

**పద్మనాభనగర్ కాలనీ** అనేది తెలంగాణ రాజధాని హైదరాబాదులోని ప్రాంతం. ఇది మెహదీపట్నంలోని ఖాదర్ బాగ్ సమీపంలో పి.వి. నరసింహారావు ఎక్స్‌ప్రెస్ వే, లక్ష్మీనగర్ కాలనీల పక్కన ఉంది.

## సమీప ప్రాంతాలు
ఇక్కడికి సమీపంలో బృందావన్ కాలనీ, ఖాదర్ బాగ్, దిల్షాద్ నగర్ కాలనీ, డ్రీమ్ స్టేట్, సాలార్ జంగ్ కాలనీ మొదలైన ప్రాంతాలు ఉన్నాయి.

## ప్రార్థనా మందిరాలు
# సాయిబాబా దేవాలయం
# గణపతి దేవాలయం
# శివాలయం
# దుర్గా దేవాలయం
# హనుమాన్ దేవాలయం
# మస్జిద్-ఎ-సల్మా
# మదీనా మస్జిద్

## విద్యాసంస్థలు

* సింధు మహిళా డిగ్రీ కళాశాల
* ప్రభుత్వ ప్రాథమిక పాఠశాల
* సిలికాన్ వ్యాలీ స్కూల్
* ఫౌండేషన్ ఇంటర్నేషనల్ స్కూల్
* కాకతీయ విద్యానికేతన్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఈ ప్రాంతం మీదుగా లక్డికపూల్, టోలీచౌకీ, బాపుఘాట్, సికింద్రాబాద్, ఇసిఐఎల్, లింగంపల్లి, భెల్, మెహదీపట్నం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో లక్డీకాపూల్, నాంపల్లి రైల్వేస్టేషన్లు ఉన్నాయి.

## మూలాలు

వర్గం:హైదరాబాదులోని ప్రాంతాలు
దుర్లభరాజా I

**దుర్లభరాజ I** (784-809 సా. శ.) చహమనా రాజవంశానికి చెందిన భారతీయ పాలకుడు. అతను వాయవ్య భారతదేశంలోని ప్రస్తుత రాజస్థాన్ భాగాలను గుర్జర-ప్రతిహార రాజు వత్సరాజుకు సామంతుడిగా పరిపాలించాడు.

 
## ప్రారంభ జీవితం
దుర్లభ చహమనా రాజు చంద్రరాజు I కుమారుడు, అతని మేనమామ (చంద్రరాజు సోదరుడు) గోపేంద్రరాజు వారసుడు.
## గౌడ ప్రచారం
గుర్జర-ప్రతిహార రాజు వత్సరాజుకు సామంతుడిగా దుర్లభ ప్రస్తుత బెంగాల్ పాల సామ్రాజ్యానికి వ్యతిరేకంగా సైనిక విజయాన్ని సాధించినట్లు చారిత్రక ఆధారాలు సూచిస్తున్నాయి. 

దుర్లభ ఖడ్గం గంగా-సాగర (బహుశా గంగా నది, సముద్రాల సంగమం) లో స్నానం చేసి గౌడ తీపి రసాన్ని రుచి చూసిందని పృథ్వీరాజ విజయం పేర్కొంది. ఇది గౌడ ప్రాంతంలో దుర్లభ సైనిక విజయాలను సూచిస్తుంది. దుర్లభ కుమారుడు గువాక గుర్జర-ప్రతిహార రాజు రెండవ నాగభటకు సామంతుడిగా ప్రసిద్ధి చెందాడు. దుర్లభ ప్రతిహారుల సామంతుడు అని ఇది సూచిస్తుంది, బహుశా నాగభట తండ్రి వత్సరాజుది. ఈ సిద్ధాంతానికి రాధన్‌పూర్ ప్లేట్ ఇన్‌స్క్రిప్షన్ మద్దతు ఇస్తుంది, ఇది గౌడ ప్రాంతంలో వత్సరాజు విజయవంతమైన సైనిక పోరాటాన్ని సూచిస్తుంది.

పాల రాజు ధర్మపాలుడికి వ్యతిరేకంగా వత్సరాజు చేసిన పోరాట సమయంలో దుర్లభ గౌడలో తన విజయాలను సాధించినట్లు కనిపిస్తుంది. ప్రతిహారాలతో అప్పుడప్పుడు ఘర్షణకు దిగారు. 812సా.శ. బరోడా శాసనం కూడా గౌడ రాజు ధర్మపాలపై నాగభట సాధించిన విజయాన్ని సూచిస్తుంది.

ఇక్కడ "గౌడ" ​​అనేది ప్రస్తుత ఉత్తరప్రదేశ్‌లోని గంగా-యమునా దోయాబ్‌ను సూచిస్తుందని చరిత్రకారుడు R. C. మజుందార్ సిద్ధాంతీకరించారు. దశరథ శర్మ, రిమా హూజా వంటి ఇతర చరిత్రకారులు దీనిని బెంగాల్‌లోని గౌడ ప్రాంతంగా గుర్తించారు, ఇది ప్రధాన పాల భూభాగం.
## మూలాలు

వర్గం:రాజులు
గాడు చిన్ని కుమారి లక్ష్మి

thumb|గాడు చిన్ని కుమారి లక్ష్మి తెలుగుదేశం నాయకురాలు, భీమిలి మున్సిపాలిటీ తుది చైర్మెన్ & గ్రేటర్ విశాఖ మున్సిపల్ కార్పోరేషన్ టిడిపి డిప్యూటి ఫ్లోర్ లీడర్
**గాడు చిన్ని కుమారి లక్ష్మి** తెలుగుదేశం పార్టీ నాయకురాలు, గ్రేటర్ విశాఖ మున్సిపల్ కార్పోరేషన్ 2వ డివిజన్ కార్పొరేటర్, టిడిపి డిప్యూటి ఫ్లోర్ లీడర్. భీమిలి మున్సిపాలిటీ తుది చైర్మెన్ గా విధులు నిర్వర్తించారు. ప్రస్తుతం తెలుగుదేశం పార్టీ తరుపున ఉమ్మడి (శ్రీకాకుళం, విజయనగరం, విశాఖపట్నం) పట్టభద్రుల ఎం.ఎల్.సి. అభ్యర్థిగా పోటీ చేయ‌నున్న‌ట్లు టీడీపీ ప్ర‌క‌టించింది.  కానీ టీడీపీ అధినేత చంద్రబాబు నాయుడు ఆమె ఎమ్మెల్సీ అభ్యర్థిత్వాన్ని మార్చేసి ఆమె స్థానంలో  చిరంజీవిరావును రంగంలోకి దించాడు.  ఈమె భర్త, గాడు అప్పలనాయుడు తెలుగుదేశం పార్టీ సీనియర్ నాయకుడు.

## ప్రారంభ జీవితం
గాడు చిన్ని కుమారి లక్ష్మి 1974 మే 17 న విశాఖ జిల్లాలోని పద్మనాభం మండలం విలాస్ ఖాన్ గ్రామంలో జన్మించారు. వీరి తల్లితండ్రులు బోని నారాయణమ్మ ,బోని సన్యాసి నాయుడు. భర్త గాడు అప్పలనాయుడు తెలుగుదేశం పార్టీ సీనియర్ నేత, వ్యాపారవేత్త. ప్రస్తుతం భీమిలిలో నివాసముంటున్నారు. చిన్ని కుమారి లక్ష్మి ఆంధ్ర విశ్వ విద్యాలయం నుంచి బి.ఇ.డి, పబ్లిక్ అడ్మినిస్ట్రేషన్ లో పోస్ట్ గ్రాడ్యుయేట్ పొందిన పట్టభద్రురాలు. దక్షిణ భారతదేశంలో ప్రాచీన మున్సిపాల్టీగా గుర్తింపు వున్నా భీమునిపట్నం (భీమిలి) మున్సిపాల్టీకి తుది ఛైర్మన్ గా పనిచేసారు.

## ఉత్తరాంధ్ర పట్టభద్రుల ఎమ్మెల్సీ బరిలో చిన్ని కుమారి లక్ష్మి
2022 అక్టోబరు మొదటివారంలో ఉత్తరాంధ్ర జిల్లాల పట్టభద్రుల తెలుగుదేశం పార్టీ ఎమ్మెల్సీ అభ్యర్థిగా గాడు చిన్ని కుమారి లక్ష్మి పేరును అధిష్టానం ఖరారు చేసింది. చిన్ని కుమారిని ఎంపిక చేసినట్లు ఆ పార్టీ రాష్ట్ర అధ్యక్షుడు కింజరపు అచ్చెన్నాయుడు ప్రకటించారు. ఆ ప్రకటనలో అచ్చెన్నాయుడు ఈ విధంగా పేర్కొన్నారు:

భీమిలి మున్సిపాలిటీ మాజీ వైస్ చైర్ పర్సన్, జీవీఎంసీ రెండో డివిజన్ కార్పొరేటర్ అయిన గాడు చిన్ని కుమారి లక్ష్మి కుటుంబం చాన్నాళ్లుగా టీడీపీని నమ్ముకుని ఉంది. ఆమె భర్త రెవెన్యూ ఉద్యోగిగా చేసి వాలంటరీ రిటైర్ మెంట్ తీసుకున్నారు. బీసీ మహిళకి ఈ సారి అవకాశం ఇద్దామని టీడీపీ అధినేత చంద్రబాబు భావించడంతో ఆమె పేరును ఖరారు చేయడం జరిగింది.

తెలుగుదేశం పార్టీకి సంబంధించి తొలుత నలుగురి పేర్లతో కూడిన జాబితా అధిష్టానానికి పంపించగా ఆ పేర్లలో ఒకరు చిన్ని కుమారి. అంగబలం, అర్థబలం, పార్టీకి విధేయత, చదువు లాంటి అంశాలని పరిగణలోకి తీసుకుని ఆఖరికి ఆమె పేరును నిర్ణయించారు.

## మూలాలు
thumb|465x465px|

# తెలుగుదేశం పార్టీ జాతీయ అధ్యక్షుడు నారా చంద్రబాబు నాయుడు తో గాడు చిన్ని కుమారి లక్ష్మి, గాడు అప్పలనాయుడు

వర్గం:విశాఖపట్నం జిల్లా మహిళా రాజకీయ నాయకులు
మీరా భయందర్ శాసనసభ నియోజకవర్గం

**మీరా భయందర్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం '''థానే జిల్లా''', థానే లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## ఎన్నికల ఫలితాలు
### 2019

### 2014

### 2009

## మూలాలు

వర్గం:మహారాష్ట్ర శాసనసభ నియోజకవర్గాలు
నాగర్‌కర్నూల్ రెవెన్యూ డివిజను

**నాగర్‌కర్నూల్ రెవెన్యూ డివిజను** అనేది తెలంగాణ రాష్ట్రం, నాగర్‌కర్నూల్ జిల్లాలో ఉన్న ఒక పరిపాలనా విభాగం. నాగర్‌కర్నూల్ జిల్లాలోని 4 రెవెన్యూ డివిజన్లలో ఇది ఒకటి. దీని పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం నాగర్‌కర్నూల్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది నాగర్‌కర్నూల్ లోక్‌సభ నియోజకవర్గంలోని నాగర్‌కర్నూల్ శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
నాగర్‌కర్నూల్ డివిజన్‌లోని మండలాలు:

## మూలాలు

వర్గం:నాగర్‌కర్నూల్ జిల్లా
వర్గం:నాగర్‌కర్నూల్ జిల్లా రెవెన్యూ డివిజన్లు
గోవింద రాజ I

**గోవిందరాజ** (809-836 సా. శ.), **గువాకా I** అని కూడా పిలుస్తారు, శాకంభరి చహమనా రాజవంశానికి చెందిన భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను గుర్జర-ప్రతిహార చక్రవర్తి నాగభట II సామంతుడిగా పరిపాలించాడు.

పృథ్వీరాజా విజయ ప్రకారం, గోవింద రాజా చహమనా రాజు దుర్లభరాజా I కుమారుడు, వారసుడు. అయితే, బిజోలియా, హర్ష శాసనాలు దుర్లభరాజు వారసుడిని "గువాక" అని పేర్కొన్నాయి.

హర్ష రాతి శాసనం గోవిందుడు నాగావలోక రాజు సామంతుడు, ప్రతిహార చక్రవర్తి రెండవ నాగభటతో గుర్తించబడ్డాడని సూచిస్తుంది. అతను యోధునిగా కీర్తిని సాధించాడని అందులో పేర్కొన్నాడు, కానీ నిర్దిష్టమైన యుద్ధాల గురించి చెప్పలేదు.

రాజవంశం కుటుంబ దేవతకు అంకితం చేయబడిన హర్షనాథ ఆలయ నిర్మాణం బహుశా గోవిందచే ప్రారంభించబడి ఉండవచ్చు, అయినప్పటికీ ఇది అతని వారసుల పాలనలో మాత్రమే దాని పూర్తి రూపాన్ని సాధించింది. గోవింద తర్వాత అతని కుమారుడు చంద్రరాజు II వచ్చాడు.
## మూలాలు

వర్గం:రాజులు
వర్గం:రాజ్యాలు
గొంగడి త్రిష

**గొంగడి త్రిష** తెలంగాణ రాష్ట్రానికి చెందిన క్రికెట్ క్రీడాకారిణి. 12 ఏళ్ల వయసులోనే హైదరాబాద్ మహిళల జట్టుకు ఎంపికైన త్రిష, చిన్న వయసులోనే బీసీసీఐ ‘ప్లేయర్ ఆఫ్ ద ఇయర్’ అవార్డును కూడా గెలుచుకుంది. లెగ్ స్పిన్నర్ అయిన త్రిష, బ్యాటింగ్ లోనూ తన పవర్ హిట్టింగ్ తో రాణిస్తూ ఆల్ రౌండర్ గా పేరు సంపాదించింది. బౌలింగ్ లో అత్యధిక డాట్ బాల్స్ రికార్డును కూడా నెలకొల్పింది.

టీమిండియా అండర్-19 క్రికెట్ జట్టుకు ఎంపికై 2022 నవంబరు 27 నుండి డిసెంబరు 6 వరకు న్యూజిలాండ్ తో జరిగిన 5 మ్యాచ్ ల టీ20 సిరీస్ ఆడింది. మహిళల టీమ్ మాజీ కెప్టెన్, హైదరాబాదీ మిథాలీ రాజ్‌ తర్వాత తెలంగాణ నుంచి భారత జట్టులో స్థానం దక్కించుకొన్న క్రీడాకారిణిగా త్రిష నిలిచింది.

2023లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం
త్రిష 2005, డిసెంబరు 15న తెలంగాణ రాష్ట్రం, భద్రాద్రి కొత్తగూడెం జిల్లా, భద్రాచలంలో జన్మించింది. తండ్రి రాంరెడ్డి.

## క్రికెట్ రంగం
మూడో తరగతి చదువుతున్నప్పటి నుంచే క్రికెట్ పై ఆసక్తితో క్రికెట్ లో మెళకువలు నేర్చుకుంది. ఎనిమిదేళ్ళ వయసులోనే ప్రతిభ చూపి జిల్లాస్థాయి అండర్-16 జట్టుకు ఆడి ఉమెన్ ఆఫ్ ద సిరీస్​గా ఎంపికైంది. ఆ తరువాత 12 ఏళ్ళ వయసులో అండర్-19 జట్టుకు ఆడింది.

జైపూర్ లో జరిగిన అండర్-19 మహిళల వన్డే ఛాలెంజర్ ట్రోఫీలో 2021 నవంబరు 2న ఇండియా-ఎతో జరిగిన మ్యాచ్​లో ఓపెనర్​గా 158 బంతుల్లో 112 పరుగులు (17 ఫోర్లు) చేసింది. ఇండియా-డితో జరిగిన మ్యాచ్​లో 54 పరుగులు చేసింది. ఇండియా-డితో 2021 నవంబరు 7 జరిగిన ఫైనల్ మ్యాచ్​లో 116 బంతుల్లో 78 పరుగులు (10 ఫోర్లు, 1సిక్సర్​) చేసి నాటౌట్​గా నిలిచింది. ఆ టోర్నీలో మొత్తంగా 260 పరుగులు (ఒక శతకం, రెండు అర్ధ శతకాలు) చేసి అత్యధిక పరుగులు చేసిన బ్యాటర్​గా నిలిచింది. ఫైనల్ మ్యాచ్​లో 10 ఓవర్లు బౌలింగ్ లో మూడు మెయిడిన్ ఓవర్లు వేసి కేవలం 21 పరుగులు మాత్రమే ఇచ్చి ఒక వికెట్ పడగొట్టింది.

2021 మహిళల ప్రపంచ కప్ కోసం బీసీసీఐ అత్యుత్తమ ఆటగాళ్ళ ఎంపికకు నిర్వహించిన ప్రత్యేక టోర్నీలో ఇండియా-బి జట్టుకు ఆడి ప్రతి మ్యాచ్​లోనూ బౌలింగ్, బ్యాటింగ్​లో మంచి గణాంకాలతో అత్యుత్తమ ప్రదర్శన కనబరిచి అండర్-19 వరల్డ్ కప్ మహిళల జట్టుకి ఎంపికయింది.

2022 నవంబరు 29న ఐదు మ్యాచ్‌ల టీ20 సిరీస్‌లో భాగంగా న్యూజిలాండ్‌ అండర్‌-19 జట్టుపై భారత అండర్‌-19 జట్టు ఘన విజయం సాధించడంలో త్రిష (36; 4 ఫోర్లు, ఒక సిక్సర్‌... ఒక వికెట్) కీలకపాత్ర పోషించింది.

2023, జనవరిలో ఐసీసీ తొలిసారి నిర్వహించిన అండర్‌‌‌‌19 విమెన్స్‌‌‌‌ టీ20 వరల్డ్ కప్‌‌‌‌లో 24 పరుగులు చేసి భారత జట్టు విజయంలో కీలక పాత్ర పోషించింది.

## రికార్డు
గొంగడి త్రిష మలేసియా వేదికగా జరుగుతోన్న అండర్ 19 మహిళల టీ20 ప్రపంచకప్‌లో స్కాట్లాండ్‌‌తో జరిగిన మ్యాచ్‌లో సెంచరీ (100 పరుగులు) సాధించి, మహిళల టీ20 అండర్ 19 విభాగంలో ఈ ఘనత సాధించిన మొదటి ప్లేయర్‌గా రికార్డు సృష్టించింది. ఆమె 59 బంతుల్లో 13 ఫోర్లు, నాలుగు సిక్సర్ల సాయంతో 110 పరుగులు చేసింది.

## పురస్కారాలు

# తెలంగాణ రాష్ట్ర విశిష్ట మహిళా పురస్కారం - తెలంగాణ ప్రభుత్వం, 2023 మార్చి 8

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:2005 జననాలు
వర్గం:భద్రాద్రి కొత్తగూడెం జిల్లా క్రీడాకారులు
వర్గం:భద్రాద్రి కొత్తగూడెం జిల్లా మహిళలు
వర్గం:భారతీయ క్రీడాకారులు
వర్గం:తెలంగాణ మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
బోయిసర్ శాసనసభ నియోజకవర్గం

**బోయిసర్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం పాల్ఘర్ జిల్లా, పాల్ఘర్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## 2019 మహారాష్ట్ర శాసనసభ ఎన్నికలు

## 2014 మహారాష్ట్ర శాసనసభ ఎన్నికలు

## మూలాలు

వర్గం:మహారాష్ట్ర శాసనసభ నియోజకవర్గాలు
అదితి ప్రభుదేవా

**సుదీపన బనకర్ ప్రభుదేవా** (జననం 1994 జనవరి 13), ఆమె రంగస్థల నటిగా అదితి ప్రభుదేవాతో మంచి గుర్తింపునందుకొని, 2017లో కన్నడ సినిమా ధైర్యంతో సినీ రంగంలోకి అడుగుపెట్టింది.
## నటించిన సినిమాలు

## మూలాలు

వర్గం:భారతీయ సినిమా నటీమణులు
చంద్రరాజ II

**చంద్రరాజ II** (836-863 సా. శ.) శాకంభరి చహమనా రాజవంశానికి చెందిన భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను పాలించాడు.

చంద్ర తన తండ్రి గోవిందరాజు I (అలియాస్ గువాక I) తర్వాత చహమనా సింహాసనాన్ని అధిష్టించాడు. బిజోలియా శాసనం గువాకా వారసుడిని శశినృపాగా పేర్కొంది, ఇది చంద్రరాజా II మరొక పేరుగా కనిపిస్తుంది.

ఇతని తరువాత అతని కుమారుడు గోవిందరాజు II (అలియాస్ గువాక II) వచ్చాడు.
## మూలాలు

వర్గం:రాజులు
వర్గం:రాజ్యాలు
ఐరావతం (2022 సినిమా)

**ఐరావతం** 2022లో విడుదలైన తెలుగు సినిమా. నూజివీడు టాకీస్ బ్యానర్‌పై రాంకీ పలగాని, బాలయ్య చౌదరి చల్లా, లలిత కుమారి తోట నిర్మించిన ఈ సినిమాకు సుహాస్ మీరా దర్దకత్వం వహించాడు. అమర్‌దీప్ చౌదరి, తన్వి నేగి, ఎస్త‌ర్ నోరోన్హా, అరుణ్ కుమార్, సప్తగిరి ప్రధాన పాత్రల్లో నటించిన ఈ సినిమా నవంబరు 17న డిస్నీ ప్లస్ హాట్‌స్టార్ ఓటీటీలో విడుదలైంది.
## కథ
శ్లోక (తన్వి నేగి) కనకం (జయ వాహిని) కి చెందిన బ్యూటీ పార్లర్ లో బ్యూటీషియన్ గా పనిచేస్తూ ఉంటుంది. బ్యూటీ పార్లర్ యజమాని కుమారుడు చిక్కు (అమర్‌దీప్ చౌదరి)తో శ్లోక ప్రేమలో ఉంటుంది. శ్లోక పుట్టినరోజు సందర్భంగా చిక్కు ఆమెకు కెమెరాని గిఫ్ట్ ఇస్తాడు. అందులో వీడియో రికార్డ్ చేసి చూస్తే శ్లోక బదులు అచ్చంగా ఆమె పోలికలతో ఉన్న ప్రిన్సి వీడియో ప్లే అవుతాయి. శ్లోక, ప్రిన్సిలో ఎవరో ఒకరు మరణిస్తారని చెప్పిన ఫేస్ రీడర్ మాయ (ఎస్తేర్) ఎవరు ? నగరంలో వరుస హత్యలతో కలకలం సృష్టిస్తున్న సైకో కిల్లర్ ఎవరు? చివరకు శ్లోక, ప్రిన్సీలకు ఎలాంటి పరిస్థితి ఎదురైంది? వారు ఈ ముప్పును బయటపడ్డారా ? లేదా ? అనేదే మిగతా సినిమా కథ.

## నటీనటులు
* అమర్‌దీప్ చౌదరి
* తన్వి నేగి
* ఎస్త‌ర్ నోరోన్హా
* అరుణ్ కుమార్
* సప్తగిరి
* జయ వాహిని
* సంజయ్ నాయర్

## సాంకేతిక నిపుణులు
*బ్యానర్: నూజివీడు టాకీస్
*నిర్మాతలు: రాంకీ పలగాని, బాలయ్య చౌదరి చల్లా, లలిత కుమారి తోట 
*కథ, స్క్రీన్‌ప్లే, దర్శకత్వం: సుహాస్ మీరా
*సంగీతం: కార్తీక్ కొడకండ్ల
*సినిమాటోగ్రఫీ: ఆర్.కె. వల్లెపు
* పాటలు: సత్య కశ్యప్ 
## మూలాలు

వర్గం:2022 తెలుగు సినిమాలు
గోపేంద్రరాజ

**గోపేంద్ర-రాజ** (771-784 సా .శ.) వాయవ్య భారతదేశంలోని ప్రస్తుత రాజస్థాన్‌లోని భాగాలను పాలించిన చహమనా రాజవంశానికి చెందిన ఒక భారతీయ రాజు. ఇతన్ని గోపేంద్రక అని కూడా అంటారు.

గోపేంద్ర తన సోదరుడు చంద్రరాజు I తర్వాత చహమనా రాజు అయ్యాడు. పృథ్వీరాజా విజయ ప్రకారం, వారి తండ్రి విగ్రహరాజు I. అయితే తరువాత వచ్చిన హమ్మీర మహాకావ్యం వారి తండ్రి విగ్రహరాజు పూర్వీకుడు నరదేవ అని పేర్కొంది.

గోపేంద్ర ఒక సుల్తాన్ బేగ్ వరిసాను యుద్ధంలో ఓడించాడని ప్రబంధ-కోశం పేర్కొంది. చరిత్రకారుడు R. B. సింగ్ బేగ్ వరిసా అరబ్ జనరల్ ముహమ్మద్ బిన్ ఖాసిమ్‌కి అధీనంలో ఉండేవాడని సిద్ధాంతీకరించాడు.

గోపేంద్ర తర్వాత అతని మేనల్లుడు దుర్లభరాజు I, రాజ్యాధికారం చేపట్టాడు.
## మూలాలు
మన్సూర్ అలీ ఖాన్

**మన్సూర్** **అలీ ఖాన్** ఒక భారతీయ చలనచిత్ర నటుడు. లెక్కలేనన్ని సినిమాల్లో హీరోగా, సపోర్టింగ్ రోల్‌లో నటించారు. అతను తమిళ చిత్ర పరిశ్రమ, మలయాళ చిత్ర పరిశ్రమ, తెలుగు చిత్ర పరిశ్రమ వంటి దక్షిణ భారత భాషా చిత్రాలలో నటించాడు.
## సినిమా జీవితం

మన్సూర్ అలీ ఖాన్ ఎక్కువగా ప్రతినాయక పాత్రలు, కొన్ని ప్రధాన పాత్రలు పోషించారు. ఆర్. కె. సెల్వమణి దర్శకత్వం వహించిన కెప్టెన్ ప్రభాకరన్ (1991) తమిళ సినీ పరిశ్రమలో ప్రతినాయకుడిగా ఒక పురోగతిని పొందింది, అది బ్లాక్‌బస్టర్‌గా నిలిచింది, తద్వారా అతనికి చాలా నటన అవకాశాలు వచ్చాయి. అతను ముంబైలోని అనుపమ్ కెరిన్ స్కూల్ ఆఫ్ యాక్టింగ్‌లో తన నటనా విద్యను అభ్యసించాడు. అతను తమిళ సినిమాలో ఉత్తమ విలన్ నటుడిగా పేరు పొందాడు.
## రాజకీయ ప్రయాణం

మన్సూర్ అలీ ఖాన్ తన కెరీర్ ప్రారంభంలో బత్తాలి పీపుల్స్ పార్టీ (PMK) కి మద్దతు ఇవ్వడం ద్వారా రాజకీయాల్లోకి ప్రవేశించాడు. తమిళనాడులో జరిగిన 1999 భారత సార్వత్రిక ఎన్నికలలో, అతను పెరియకుళం నుండి న్యూ తమిళనాడు (PT) అభ్యర్థిగా పోటీ చేసి సుమారు లక్ష ఓట్లను సాధించి మూడవ స్థానంలో నిలిచాడు. తమిళనాడులో 2009 భారత సాధారణ ఎన్నికలలో, నైతిక ప్రవర్తనా నియమావళిని ఉల్లంఘించే ప్రచార బ్యానర్‌తో వాహనంలో తిరుగుతున్నందుకు అతనిపై వచ్చిన ఆరోపణలను నిరసిస్తూ అతను స్వతంత్ర అభ్యర్థిగా నిలిచాడు. నామ్ తమిళర్ పార్టీకి చెందిన మన్సూర్ అలీఖాన్ 17వ పార్లమెంట్ ఎన్నికల్లో నామ్ తమిళర్ పార్టీ తరపున దిండిగల్ నియోజకవర్గంలో పోటీ చేశారు. మన్సూర్ అలీ ఖాన్ తమిళ దేశీయ పులిగల్ అనే విఫల రాజకీయ పార్టీని కలిగి ఉన్నాడు.

## వివాదం

జులై 1998లో ఖాన్ కేబుల్ టెలివిజన్‌లో తన చిత్రం కెట్టు ఒన్ను తహ్ని రెండు (1998) లోని దోపిడీ దృశ్యాలను నిరసిస్తూ రోడ్‌బ్లాక్‌ను ఏర్పాటు చేసి ట్రాఫిక్‌కు అంతరాయం కలిగించినందుకు అరెస్టు చేయబడ్డాడు. అతని క్రియాశీలత చలనచిత్ర పంపిణీదారుడు చింతామణి మురుగేశన్ టెలివిజన్ చర్యలను ఖండిస్తూ ఒక పత్రికా ప్రకటనను విడుదల చేయడానికి ప్రేరేపించింది, పాండిచ్చేరి అంతటా సినిమా హాళ్లను ఒకరోజు బంద్ చేయడాన్ని ప్రేరేపించింది.

అత్యాచారం కేసులో దోషిగా తేలిన ఖాన్‌కు సెషన్స్ కోర్టు 2001 మార్చి 27న ఏడేళ్ల జైలు శిక్ష విధించింది. తరువాత, 2012లో, మద్రాస్ హైకోర్టు మహిళలు అతనిపై తప్పుడు ఆరోపణలు చేశారని గుర్తించి, హానికరమైన ప్రాసిక్యూషన్, పరువు నష్టం కేసులో మహిళకు రూ. 50 లక్షల పరిహారం చెల్లించాలని నటుడిని ఆదేశించింది.

రారుంబాక్కమ్‌లో 16 అంతస్తుల ఆస్తిని అక్రమంగా నిర్మించారనే ఆరోపణలతో ఖాన్‌ను 2012 జనవరిలో భూకబ్జా ఆరోపణలపై అరెస్టు చేశారు.

సేలం, చెన్నైలను కలిపే ప్రతిపాదిత 270-కిమీ సూపర్‌హైవేను నిరసిస్తూ పర్యావరణవేత్త పీయూష్ మనుష్‌తో పాటు ఖాన్ 2018 జూన్ 17న అరెస్టు చేయబడ్డారు .
## మూలాలు


వర్గం:తమిళ సినిమా నటులు
నాసిక్ పశ్చిమ శాసనసభ నియోజకవర్గం

**zzనాసిక్ పశ్చిమ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం నాశిక్ జిల్లా, నాసిక్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## ఎన్నికల ఫలితం
### 2014

### 2009

## మూలాలు

వర్గం:మహారాష్ట్ర శాసనసభ నియోజకవర్గాలు
చందవాడ్ శాసనసభ నియోజకవర్గం

**చందవాడ్ శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం నాశిక్ జిల్లా, దిండోరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.
## ఎన్నికైన సభ్యులు

* 1985: జయచంద్ దీప్‌చంద్ కస్లీవాల్, బీజేపీ
* 1990: జయచంద్ దీప్‌చంద్ కస్లీవాల్, బీజేపీ
* 1995: జయచంద్ దీప్‌చంద్ కస్లీవాల్, బీజేపీ
* 1999: శిరీష్‌కుమార్ కొత్వాల్, ఎన్సీపీ
* 2004: ఉత్తమ్ గణపత్ భలేరావు, ఎన్సీపీ
* 2009: శిరీష్‌కుమార్ కొత్వాల్, స్వతంత్ర
* 2014: డా.రాహుల్ దౌలత్రావ్ అహెర్, బీజేపీ
* 2019: డా.రాహుల్ దౌలత్రావ్ అహెర్, బీజేపీ
* 2024: డా.రాహుల్ దౌలత్రావ్ అహెర్

## మూలాలు

వర్గం:మహారాష్ట్ర శాసనసభ నియోజకవర్గాలు
యెవ్లా శాసనసభ నియోజకవర్గం

**యెవ్లా శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం నాశిక్ జిల్లా, దిండోరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

* 1990: మారుతీరావు నారాయణ్ పవార్, భారత జాతీయ కాంగ్రెస్
* 1995: కళ్యాణ్‌రావ్ జయవంతరావు పాటిల్, శివసేన
* 1999: కళ్యాణ్‌రావ్ జయవంతరావు పాటిల్, శివసేన
* 2004: ఛగన్ భుజబల్, నేషనలిస్ట్ కాంగ్రెస్ పార్టీ
* 2009: ఛగన్ భుజబల్, నేషనలిస్ట్ కాంగ్రెస్ పార్టీ
* 2014: ఛగన్ భుజబల్, నేషనలిస్ట్ కాంగ్రెస్ పార్టీ
* 2019: ఛగన్ భుజబల్,   నేషనలిస్ట్ కాంగ్రెస్ పార్టీ
* 2024: ఛగన్ భుజబల్, నేషనలిస్ట్ కాంగ్రెస్ పార్టీ

## మూలాలు

వర్గం:మహారాష్ట్ర శాసనసభ నియోజకవర్గాలు
రవీశ్ కుమార్

**రవీశ్‌ కుమార్‌** (ఆంగ్లం: Ravish Kumar; 1974 డిసెంబరు 5) ఒక భారతీయ పాత్రికేయుడు, రచయిత, మీడియా వ్యక్తి. అతను ఎన్డీటీవి ఇండియాకు సీనియర్ ఎగ్జిక్యూటివ్ ఎడిటర్‌గా పనిచేశాడు. అతను ఆ ఛానెల్ ప్రధాన వీక్‌డే షో ప్రైమ్ టైమ్, హమ్ లాగ్, రవీశ్ కి రిపోర్ట్, దేస్ కీ బాత్‌తో సహా అనేక కార్యక్రమాలను హోస్ట్ చేసాడు.

రవీశ్ కుమార్ రెండుసార్లు రామ్‌నాథ్ గోయెంకా ఎక్సలెన్స్ ఇన్ జర్నలిజం అవార్డును ఉత్తమ జర్నలిస్ట్ ఆఫ్ ది ఇయర్‌గా పొందాడు. 2019లో రామన్ మెగసెసే అవార్డును అందుకున్న ఐదవ భారతీయ జర్నలిస్ట్ గా గుర్తింపు తెచ్చుకున్నాడు.

## బాల్యం, విద్య
రవీశ్ కుమార్ 1974 డిసెంబరు 5న బీహార్‌లోని తూర్పు చంపారన్ జిల్లాలో అరేరాజ్ సమీపంలోని జిత్వార్‌పూర్ గ్రామంలో జన్మించాడు. పాట్నాలోని లయోలా హై స్కూల్ లో అతను ఉన్నత పాఠశాల విద్యను పూర్తిచేసాడు. ఆ తర్వాత ఉన్నత చదువుల కోసం ఢిల్లీ వెళ్లాడు. ఢిల్లీ యూనివర్సిటీకి అనుబంధంగా ఉన్న దేశ్‌బంధు కళాశాల నుండి పట్టభద్రుడయ్యాడు. అతను ఇండియన్ ఇన్స్టిట్యూట్ ఆఫ్ మాస్ కమ్యూనికేషన్ (IIMC) నుండి హిందీ జర్నలిజంలో పోస్ట్-గ్రాడ్యుయేట్ డిప్లొమా పొందాడు.

## కెరీర్
1994 నుండి 2022 వరకు రవీశ్ కుమార్ ఎన్డీటీవి ఇండియాలో ఉద్యోగంలో చేరి సీనియర్ డైరెక్టర్‌గా ఎదిగాడు. అతను ఛానెల్ ప్రధాన వీక్‌డే షో ప్రైమ్ టైమ్, హమ్ లాగ్, రవీశ్ కి రిపోర్ట్, దేస్ కీ బాత్‌తో సహా అనేక కార్యక్రమాలను హోస్ట్ చేశాడు.

ఎన్డీటీవీ ఛానల్ ఫౌండర్, ప్రమోటర్ అయిన ప్రణయ్ రాయ్, ఆయన భార్య రాధికా రాయ్ 2022 నవంబరులో ఆ ఛానల్ డైరెక్టర్‌ పదవులకు రాజీనామా చేసారు. ఎన్డీటీవీ ప్రమోటింగ్‌ కంపెనీల్లో ఒకటైన ఆర్‌ఆర్‌పీఆర్‌ హోల్డింగ్స్‌ ప్రైవేట్‌ లిమిటెడ్‌ను అదానీ కొనుగోలు చేయగా ఈ ఇద్దరూ నిష్క్రమించారు. ఇకపై ఎన్డీటీవి అదానీ గ్రూప్ సొంతం. ఈ నేపథ్యంలో 2022 నవంబరు 30న రవీశ్ కుమార్ కూడా ఎన్డీటీవి నుండి వైదొలిగాడు.

## వ్యక్తిగత జీవితం
రవీశ్ కుమార్ ఢిల్లీ విశ్వవిద్యాలయంలోని లేడీ శ్రీ రామ్ కాలేజీ (LSR)లో చరిత్ర బోధించే నయన దాస్‌ గుప్తాను వివాహం చేసుకున్నాడు. వారికి ఇద్దరు కూతుళ్లు.

## మూలాలు


వర్గం:భారత టెలివిజన్ జర్నలిస్టులు
వర్గం:భారతీయ బ్లాగర్లు
వర్గం:భారత రాజకీయ జర్నలిస్టులు
వర్గం:రామన్ మెగసెసే అవార్డు విజేతలు
వర్గం:ఇండియన్ ఇన్‌స్టిట్యూట్ ఆఫ్ మాస్ కమ్యూనికేషన్ పూర్వ విద్యార్థులు
వర్గం:1974 జననాలు
వర్గం:భారత టెలివిజన్ వ్యాఖ్యాతలు
వర్గం:ఢిల్లీ విశ్వవిద్యాలయం పూర్వ విద్యార్థులు
గోవిందరాజ II

**గోవిందరాజా II** (863-890 సా. శ.), గువాకా II అని కూడా పిలుస్తారు, శాకంభరి చాహమనా రాజవంశానికి చెందిన భారతీయ రాజు. అతను వాయవ్య భారతదేశంలోని ప్రస్తుత రాజస్థాన్ భాగాలను గుర్జార-ప్రతిహార సామంతుడిగా పరిపాలించాడు.

గోవింద-రాజా II తన తండ్రి చంద్రరాజు II తర్వాత చాహమనా సింహాసనాన్ని అధిష్టించాడు. హర్ష రాతి శాసనం గోవింద II అతని తాత గోవింద I వలె గొప్ప యోధుడిగా వర్ణిస్తుంది.

12 మంది రాజులు గోవింద సోదరి కళావతిని వివాహం చేసుకోవాలనుకున్నారని, అయితే అతను వారిని ఓడించి, తన సోదరిని కన్యాకుబ్జ చక్రవర్తికి ఇచ్చి వివాహం చేశాడని పృథ్వీరాజ విజయం పేర్కొంది. ఈ కన్నౌజ్ పాలకుడు ప్రతిహార చక్రవర్తి భోజ Iతో గుర్తించబడ్డాడు.

గోవింద II తరువాత అతని కుమారుడు చందనరాజు వచ్చాడు.
## మూలాలు

వర్గం:రాజులు
వర్గం:రాజ్యాలు
రికీ పాంటింగ్

**రికీ పాంటింగ్** (ఆంగ్లం: Ricky Ponting; 1974 డిసెంబరు 19) ఒక ఆస్ట్రేలియన్ మాజీ క్రికెటర్. బ్యాటింగ్‌ దిగ్గజం, మాజీ కెప్టెన్‌, క్రికెట్ కోచ్, వ్యాఖ్యాత. 

ప్రస్తుతం భారత టీ20 మెగా లీగ్‌లో ఢిల్లీ జట్టుకు హెడ్‌ కోచ్‌గా వ్యవహరిస్తున్న రికీ పాంటింగ్ 1999 నుంచి 2007 వరకు ప్రపంచకప్‌లో వరుస విజయాలు సాధించిన ఆస్ట్రేలియా జట్టులో భాగస్వామి. 2006, 2009లో ఆయన నేతృత్వంలో ఆసీస్‌ వరుసగా రెండు సార్లు ఛాంపియన్‌ ట్రోఫీ సాధించింది. 

రికీ పాంటింగ్ ఆస్ట్రేలియా జాతీయ జట్టుకు 2004 నుండి 2011 మధ్య టెస్ట్ క్రికెట్‌లో, 2002 నుండి 2011 మధ్య వన్డే ఇంటర్నేషనల్స్ లో కెప్టెన్‌గా ఉన్నాడు. అంతర్జాతీయ క్రికెట్ చరిత్రలో 324 మ్యాచ్‌లలో 220 విజయాలతో అత్యంత విజయవంతమైన కెప్టెన్ గా ఆయన నిలిచాడు. 67.91% గెలుపు రేటుతో అత్యుత్తమ బ్యాట్స్‌మెన్‌గా ఆయన రికార్డు సాధించాడు. 2006 డిసెంబరులో 50 సంవత్సరాల పాటు టెస్ట్ బ్యాట్స్‌మెన్ సాధించిన అత్యధిక రేటింగ్‌ను రికీ పాంటింగ్ చేరుకున్నాడు. అయితే 2017 డిసెంబరులో స్టీవ్ స్మిత్ దీనిని అధిగమించాడు. అంతర్జాతీయ సెంచరీల సంఖ్య ప్రకారం క్రికెటర్ల జాబితాలో సచిన్ టెండూల్కర్, విరాట్ కోహ్లీ తర్వాత స్థానంలో ఆయన నిలిచాడు.

## వ్యక్తిగత జీవితం
1974 డిసెంబరు 19న టాస్మానియాలోని లాన్సెస్టన్‌లో రికీ పాంటింగ్ జన్మించాడు. గ్రేమ్, లోరైన్ పాంటింగ్‌ల నలుగురు పిల్లలలో అతను పెద్దవాడు. గ్రేమ్ క్లబ్ క్రికెటర్, ఆస్ట్రేలియన్ రూల్స్ ఫుట్‌బాల్ ఆటగాడు. లోరైన్ స్టేట్ వైగోరో (Vigoro) ఛాంపియన్. అతని మేనమామ గ్రెగ్ కాంప్‌బెల్ 1989, 1990లో ఆస్ట్రేలియా తరపున టెస్ట్ క్రికెట్ ఆడాడు. 

2002 జూన్లో తన చిరకాల స్నేహితురాలు, న్యాయ విద్యార్థి రియాన్నా కాంటర్‌ని వివాహం చేసుకున్నాడు. ఈ దంపతులకు ముగ్గురు పిల్లలు ఉన్నారు.

## కెరీర్‌లో అత్యుత్తమ ప్రదర్శనలు

## రికార్డులు

* 2003లో ప్రపంచంలోని విస్డెన్ లీడింగ్ క్రికెటర్, అలాగే 2006లో ఐదుగురు విస్డెన్ క్రికెటర్లలో రికీ పాంటింగ్ ఒకడు.
* మైకేల్ క్లార్క్‌తో కలిసి 2004, 2006, 2007, 2009 నాలుగు సార్లు అలన్ బోర్డర్ మెడలిస్ట్‌గా రికీ పాంటింగ్ రికార్డు సృష్టించాడు.
* 2003, 2004, 2007లలో ఆస్ట్రేలియా అత్యుత్తమ టెస్ట్ ఆటగాడిగా, 2002, 2007లలో ఆస్ట్రేలియా ఉత్తమ వన్డే అంతర్జాతీయ ఆటగాడిగా అవార్డును ఆయన గెలుచుకున్నాడు.
* అప్పటికి ఆఫ్ఘనిస్తాన్, ఐర్లాండ్‌లకు టెస్ట్ హోదా రాని కారణంగా మినహాయిస్తే అన్ని టెస్ట్ ఆడే దేశాలపై ODI క్రికెట్‌లో సెంచరీలు సాధించిన మొదటి బ్యాట్స్‌మన్ అతడు.
* షేన్ వాట్సన్‌తో కలిసి రికీ పాంటింగ్ ICC ఛాంపియన్స్ ట్రోఫీలో ఏ వికెట్‌కైనా అత్యధిక భాగస్వామ్యం (రెండో వికెట్‌కు 252 నాటౌట్) గా నిలిచాడు.
* భారత్‌పై రికీ పాంటింగ్ సాధించిన 242 పరుగుల స్కోరు ఓడిపోయిన కారణంగా అత్యధిక వ్యక్తిగత టెస్ట్ ఇన్నింగ్స్.
* ఆయన 2004, 2006, 2007, 2009లో క్రికెట్ ఆస్ట్రేలియా (CA) చేత అలన్ బోర్డర్ మెడల్‌ను అందుకున్నాడు.
* ఆయన 2021లో ఆస్ట్రేలియా పోస్ట్ లెజెండ్ ఆఫ్ క్రికెట్‌గా ఎంపికయ్యాడు.

## ఇవి కూడా చూడండి

* రికీ పాంటింగ్ అంతర్జాతీయ క్రికెట్ సెంచరీల జాబితా

## మూలాలు


వర్గం:1974 జననాలు
వర్గం:అలన్ బోర్డర్ మెడల్ విజేతలు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:ఆస్ట్రేలియా క్రికెట్ కెప్టెన్లు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:క్రికెట్ వ్యాఖ్యాతలు
వర్గం:ICC వరల్డ్ XI వన్ డే ఇంటర్నేషనల్ క్రికెటర్లు
వర్గం:ఇంటర్నేషనల్ క్రికెట్ కౌన్సిల్ క్రికెటర్ ఆఫ్ ది ఇయర్
వర్గం:కోల్‌కతా నైట్ రైడర్స్ క్రికెటర్లు
వర్గం:ముంబయి ఇండియన్స్ క్రికెటర్లు
వర్గం:ఆఫీసర్స్ ఆఫ్ ది ఆర్డర్ ఆఫ్ ఆస్ట్రేలియా
వర్గం:క్రికెట్ కోచ్‌లు
వీర సింహా రెడ్డి

**వీర సింహా రెడ్డి** 2023లో విడుదలైన తెలుగు సినిమా. మైత్రీ మూవీ మేకర్స్ బ్యానర్‌పై నవీన్ ఎర్నేని, వై. రవిశంకర్ నిర్మించిన ఈ సినిమాకు గోపీచంద్ మలినేని దర్శకత్వం వహించాడు. బాలకృష్ణ, శృతి హాసన్,హనీ రోజ్, దునియా విజయ్, వరలక్ష్మి శరత్‌కుమార్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 5 విడుదల చేయగా, సినిమా సంక్రాంతి కానుకగా 2023 జనవరి 12న విడుదలైంది.
## కథ
రాయలసీమలో పులిచర్ల  ప్రజలకు దేవుడు వీరసింహారెడ్డి (నందమూరి బాలకృష్ణ). ఆ ఊరికి ఏ కష్టమొచ్చిన ముందుటాడు. జై (నందమూరి బాలకృష్ణ) అతని తల్లి మీనాక్షి (హనీ రోజ్) తో కలిసి ఇస్తాంబుల్‌లో ఉంటూ హోటల్ బిజినెస్ చేస్తూ ఉంటారు. అతనికి ఈషా (శృతి హాసన్) అనే అమ్మాయి పరిచయమై.. ఆ పరిచయం పెళ్ళి వరకు వెళుతుంది. ఈషా తండ్రి (మురళీ శర్మ) ఈ పెళ్ళికి ఒప్పుకుంటాడు. మీనాక్షి కబురు చేయగానే సీమ నుండి వీరసింహారెడ్డి ఇస్తాంబుల్ వస్తాడు. అతనిని వెతుక్కుంటూ ప్రత్యర్థి ప్రతాప్ రెడ్డి (దునియా విజయ్), అతని భార్య భానుమతి (వరలక్ష్మి శరత్ కుమార్) ఇస్తాంబుల్ వచ్చి వీరసింహారెడ్డిపై దాడి చేస్తారు.  వీరసింహారెడ్డికి చెల్లెలైన భానుమతి వీరసింహారెడ్డిని ఎందుకు చంపాలని అనుకుంటుంది? మీనాక్షి ఇస్తాంబుల్‌లో ఎందుకుంది? ప్రతాప్ రెడ్డి‌కి వీరసింహారెడ్డికి మధ్య పగకు కారణమేంటి ?  అనేదే మిగతా సినిమా కథ.

## నటీనటులు

* బాలకృష్ణ
* శృతి హాసన్ 
* దునియా విజయ్
* వరలక్ష్మి శరత్‌కుమార్
* మురళి శర్మ 
* నవీన్ చంద్ర
*చంద్రికా రవి
*అజయ్ ఘోష్ 
* సప్తగిరి
* లాల్
* పి. రవిశంకర్
* సచిన్ ఖేడేకర్
* జాన్ కొక్కెన్
* రాజీవ్ కనకాల
*రోహిత్ పాఠక్

## సాంకేతిక నిపుణులు
*బ్యానర్: మైత్రీ మూవీ మేకర్స్
*నిర్మాత: నవీన్ ఎర్నేని, వై. రవిశంకర్ 
*కథ, స్క్రీన్‌ప్లే, దర్శకత్వం: గోపీచంద్ మలినేని
*సంగీతం: ఎస్.ఎస్. తమన్
*సినిమాటోగ్రఫీ: రిషి పంజాబీ
*ఎడిటర్: నవీన్ నూలి
*మాటలు: సాయి మాధవ్ బుర్రా
*ఫైట్స్: రామ్-లక్ష్మణ్
* పాటలు : రామజోగయ్య శాస్త్రి 
*కోరియోగ్రఫీ : శేఖర్ మాస్టర్, శంకర్
## పాటలు

## మూలాలు

## బయటి లింకులు
* 

వర్గం:2023 తెలుగు సినిమాలు
నారాయణపేట రెవెన్యూ డివిజను

**నారాయణపేట రెవెన్యూ డివిజను** అనేది అనేది తెలంగాణ రాష్ట్రం, నారాయణపేట జిల్లాలో ఉన్న ఒక పరిపాలనా విభాగం. నారాయణపేట జిల్లాలోని ఏకైక రెవెన్యూ డివిజను ఇది. దీని పరిపాలనలో 11 మండలాలు ఉన్నాయి. ఈ డివిజను ప్రధాన కార్యాలయం నారాయణపేట పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది మహబూబ్‌నగర్ లోక్‌సభ నియోజకవర్గంలోని నారాయణపేట శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
నారాయణపేట డివిజన్‌లోని మండలాలు:

## మూలాలు

వర్గం:నారాయణపేట జిల్లా
వర్గం:నారాయణపేట జిల్లా రెవెన్యూ డివిజన్లు